Title: ประกาศประธานศาลปกครองสูงสุด เรื่อง หลักเกณฑ์ วิธีการ และเงื่อนไขในการตรวจดู การคัดสำเนา และการรับรองสำเนาเอกสารในสำนวนคดี

ประกาศประธานศาลปกครองสูงสุด

ประกาศประธานศาลปกครองสูงสุด
เรื่อง  หลักเกณฑ์  วิธีการ 
และเงื่อนไขในการตรวจดู 
การคัดสำเนา
และการรับรองสำเนาเอกสารในสำนวนคดี
-----------

                        อาศัยอำนาจตามความในข้อ
๒๐ แห่งระเบียบของที่ประชุมใหญ่ตุลาการในศาลปก
ครองสูงสุดว่าด้วยวิธีพิจารณาคดีปกครอง พ.ศ. ๒๕๔๓
ประธานศาลปกครองสูงสุดออกประกาศ
กำหนดหลักเกณฑ์ วิธีการ และเงื่อนไขในการตรวจดู การคัดสำเนา
และการรับรองสำเนาเอกสารใน
สำนวนคดีของศาลปกครองสูงสุดไว้ ดังต่อไปนี้
                        ข้อ
๑ คู่กรณี พยานเฉพาะในส่วนที่เกี่ยวข้องกับการให้ถ้อยคำของตน หรือบุคคล
ภายนอกผู้มีส่วนได้เสียซึ่งประสงค์จะขอตรวจดู ขอคัดสำเนา
หรือขอสำเนาอันรับรองถูกต้องของ
เอกสารในสำนวนคดีของศาลปกครองสูงสุดตามหลักเกณฑ์ที่กำหนดในข้อ
๑๗ หรือ ข้อ๑๘ แห่ง
ระเบียบของที่ประชุมใหญ่ตุลาการในศาลปกครองสูงสุด
ว่าด้วยวิธีพิจารณาคดีปกครอง พ.ศ. ๒๕๔๓
ให้ยื่นคำขอเป็นหนังสือต่อศาล
โดยจะยื่นด้วยตนเองหรือมอบฉันทะให้ผู้อื่นยื่นคำขอแทน หรือจะ
กระทำโดยวิธีส่งทางไปรษณีย์ลงทะเบียนก็ได้
เว้นแต่ในระหว่างการไต่สวน การนั่งพิจารณาคดี หรือ
การไปตรวจดูสถานที่ บุคคล หรือสิ่งอื่นใดของศาล คู่กรณี
พยาน หรือบุคคลภายนอกผู้มีส่วนได้เสีย
อาจทำคำขอด้วยวาจาต่อศาล ในกรณีเช่นว่านี้
ให้ศาลบันทึกไว้ในรายงานกระบวนพิจารณา
                        ข้อ
๒  คำขอที่ยื่นตามข้อ ๑  ให้ตุลาการเจ้าของสำนวนพิจารณาและมีคำสั่ง
อนุญาตหรือไม่อนุญาต
                        ในกรณีที่ตุลาการเจ้าของสำนวนในคดีที่มีคำขอไม่อยู่หรือไม่อาจปฏิบัติหน้าที่ได้  
ให้พนักงานเจ้าหน้าที่ของศาลปกครองสูงสุดเสนอคำขอต่อตุลาการหัวหน้าคณะขององค์คณะดัง
กล่าวเพื่อมอบหมายให้ตุลาการศาลปกครองในองค์คณะคนหนึ่งพิจารณาและมีคำสั่ง  ในกรณีที่
ตุลาการหัวหน้าคณะไม่อยู่หรือไม่อาจปฏิบัติหน้าที่ได้
ให้ประธานศาลปกครองสูงสุดมอบหมายให้
ตุลาการศาลปกครองคนหนึ่งพิจารณาและมีคำสั่ง
                        ในกรณีที่ศาลมีคำพิพากษาหรือมีคำสั่งที่ทำให้คดีเสร็จเด็ดขาดไปจากศาลแล้ว  ให้
ตุลาการหัวหน้าคณะขององค์คณะที่คดีดังกล่าวเคยอยู่ในความรับผิดชอบมอบหมายให้ตุลาการศาล
ปกครองในองค์คณะคนหนึ่งพิจารณาและมีคำสั่ง
                        ข้อ
๓  ในการพิจารณาคำขอตามข้อ ๒  ให้ตุลาการศาลปกครองพิจารณาตาม
เงื่อนไขที่กำหนดไว้ในข้อ ๑๗ ข้อ ๑๘ และข้อ ๑๙  แห่งระเบียบของที่ประชุมใหญ่ตุลาการในศาล
ปกครองสูงสุด 
ว่าด้วยวิธีพิจารณาคดีปกครอง พ.ศ. ๒๕๔๓
                        ข้อ
๔ 
ในกรณีที่ตุลาการศาลปกครองมีคำสั่งอนุญาตตามคำขอ  ให้ผู้ขอหรือ
บุคคลซึ่งได้รับมอบอำนาจจากผู้ขอเป็นผู้ตรวจดู  คัดสำเนา  หรือคัดสำเนาอันรับรองถูกต้องของ
เอกสารในสำนวนคดีโดยศาลจะกำหนดเงื่อนไขหรือวิธีการในการตรวจดูหรือคัดสำเนาเอกสารก็
ได้ 
และการตรวจดูหรือคัดสำเนาเอกสารให้อยู่ภายใต้การควบคุมดูแลของพนักงานเจ้าหน้าที่ของ
ศาลปกครองสูงสุด
                        ข้อ
๕ 
การรับรองสำเนาเอกสารในสำนวนคดี 
ให้พนักงานคดีปกครองหรือข้าราช
การฝ่ายศาลปกครองซึ่งได้รับมอบหมายจากตุลาการศาลปกครองผู้มีอำนาจพิจารณาและมีคำสั่งตาม
ข้อ ๒ เป็นผู้รับรอง
                        ข้อ
๖ 
ให้ประธานศาลปกครองสูงสุดมีอำนาจตีความและวินิจฉัยปัญหาเกี่ยวกับการ
ปฏิบัติตามประกาศนี้

                                                            ประกาศ
ณ วันที่ ๒๘ มิถุนายน พ.ศ. ๒๕๔๔
                                                                             อักขราทร  จุฬารัตน
                                                                          ประธานศาลปกครองสูงสุด

[รก.๒๕๔๔/๕๔ก/๑๑/๑๑ กรกฎาคม ๒๕๔๔]

                                                                                    อัมพิกา/แก้ไข
                                                                                    ๑๒/๑๑/๔๔